**פרידריך השני, דוכס מקלנבורג-שוורין** (בגרמנית: **Friedrich II, Herzog zu Mecklenburg-Schwerin**; נולד ב-9 בנובמבר 1717 - מת ב-21 באפריל 1785), היה דוכס מקלנבורג-שוורין בין השנים 1756–1785.

ביוגרפיה
--------

פרידריך נולד ב-9 בנובמבר 1717 בשוורין שהשתייכה לדוכסות מקלנבורג-שוורין, לכריסטיאן לודוויג השני, דוכס מקלנבורג-שוורין ולגוסטבה קרולינה, דוכסית מקלנבורג-שטרליץ, בתם של אדולף פרידריך השני, דוכס מקלנבורג-שטרליץ ומריה, דוכסית מקלנבורג-גיסטרוב. בצעירותו היה לדודתו אוגוסטה, דוכסית מקלנבורג-שוורין השפעה גדולה עליו, והיא תרמה רבות להתפתחותו האינטלקטואלית והרוחנית.

בשנת 1756 מת אביו כריסטיאן לודוויג השני, דוכס מקלנבורג-שוורין, ופרידריך עלה לשלטון במקומו, וזמן קצר לאחר מכן היה מעורב במלחמת שבע השנים. פרידריך שיפר את מערכת החינוך, קידם את ייצור הטקסטיל וביטל את העינויים. בשנת 1764 העתיק פרידריך את מקום מגוריו משוורין לארמון לודוויגסלוסט, ובשנת 1765 הורה על בניית הכנסייה הקיסרית בעיר (שהושלמה בשנת 1770).
באפריל 1772 קיבל את עצת מורו לשפות אולוף גרהרד טיכסן והוציא צו שהורה לבטל את מנהג היהודים שלא להלין את המתים לפני הקבורה, מחשש שמנהג זה מביא לקבורת אנשים בעודם חיים. בצו נאסר על יהודי מקלנבורג-שוורין לקבור את מתיהם לפני שעברו שלושה ימים משעת המוות. ההוראה עוררה פולמוס בקהילות היהודיות באירופה, ובין השאר פעלו בנושא גם יעקב עמדן ומשה מנדלסון. בין השנים 1772–1776, הרחיב פרידריך את ארמון לודוויגסלוסט.

  

ב-21 באפריל 1785 מת פרידריך, ומכיוון שלא היו לו ילדים, עלה לשלטון במקומו אחיינו פרידריך פרנץ הראשון, דוכס מקלנבורג-שוורין.

משפחתו
------

פרידריך התחתן ב-2 במרץ 1746 עם לואיזה פרדריקה, דוכסית וירטמברג, שהייתה בתו של פרידריך לודוויג, נסיך הכתר של וירטמברג. לזוג נולדו 4 ילדים, אך כולם מתו בצעירותם.

אילן יוחסין
-----------


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| וילהלם כריסטוף, נסיך הסן-הומבורג |   | סופיה אלאונורה, רוזנת הסן-דרמשטדט |   | אדולף פרידריך הראשון, דוכס מקלנבורג-שוורין |   | מריה קתרינה, דוכסית בראונשווייג-דאננברג |   | גוסטב אדולף, דוכס מקלנבורג-גיסטרוב |   | מגדלנה זיבילה, נסיכת הולשטיין-גוטורפ |
|   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |
|   |   | כריסטינה וילהלמינה, רוזנת הסן-הומבורג |   |   |   | פרידריך הראשון, דוכס מקלנבורג-גרבוב |   | אדולף פרידריך השני, דוכס מקלנבורג-שטרליץ |   |   |   | מריה, דוכסית מקלנבורג-גיסטרוב |   |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   | כריסטיאן לודוויג השני, דוכס מקלנבורג-שוורין |   |   |   |   |   |   |   | גוסטבה קרולינה, דוכסית מקלנבורג-שטרליץ |
|   |   |   |   |   |   |   |   |
|   |   |   |   |   |   |   |   |   |   |   |   |   |
|
|   |   |   |   |   |   |   |   |   |   | **פרידריך השני, דוכס מקלנבורג-שוורין** |
|

קישורים חיצוניים
----------------

ויקישיתוף מדיה וקבצים בנושא **פרידריך השני, דוכס מקלנבורג-שוורין** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb145312589 (data)
* GND: 100619258
* ISNI: 0000 0000 5488 4025
* LCCN: nr96034884
* NKC: ntk20211102845
* RKD: 435567
* VIAF: 2818015
* WorldCat: lccn-nr96034884

 |


1. ↑  ראו מ' סמט, "הלנת המת", בתוך **אסופות** ג (ירושלים, ה'תשמ"ט), עמודים 413-465.